উচ্চ মিশর
উচ্চ মিশর (আরবি: صعيد مصر Ṣaʿīd Miṣr, সংক্ষেপে الصعيد মিশরীয় আরবি: es.sˤe.ˈʕiːd, স্থানীয়ভাবে: [es.sˤɑ.ˈʕiːd], কিবতীয়: ⲙⲁⲣⲏⲥ) হল মিশরের দক্ষিণ ভাগ। দক্ষিণে নুবিয়া ও উত্তরে নিম্ন মিশরের মধ্যবর্তী নীল নদের দুই পার্শ্বস্থ এলাকা নিয়ে এই অঞ্চল গঠিত। প্রাচীন কালে উচ্চ মিশর পরিচিত ছিল tꜣ šmꜣw নামে, যার অর্থ ছিল "নলখাগড়ার দেশ" বা "সেজের দেশ"। মনে করা হয় কথিত থিনাইট কনফেডারেসির শাসকবর্গ এটিকে একত্রিত করেন। তৃতীয় নাকাদা পর্যায়ে তাঁরা তাঁদের প্রতিযোগী শহরগুলিকে আত্মসাৎ করেছিলেন। আদি রাজবংশীয় যুগে উচ্চ ও নিম্ন মিশরের রাজনৈতিক ঐক্য ঘোষিত হয়। প্রাচীন মিশরের শেন্ট জোড়া মুকুটের মতো সার্বভৌমত্বের প্রতীকের মধ্যে উচ্চ ও নিম্ন মিশর অন্তর্ভুক্ত ছিল। ধ্রুপদি যুগের পরেও উচ্চ মিশর একটি ঐতিহাসিক পার্থক্য বজায় রেখেছিল।